
I Yessesse Tengwainen. 


1. I yessessé Eru ontané Menel ar Cemen. 2 Cemen né cumna ar lusta, ar engé mornié or i undumé, nan 
Eruo Súlé willé or i neni. 


3 Ar equë Eru: “Ea calël” Ar engé calë. 4 Eru cenné sa i calë né mara, ar Eru ciltanë i cálé i morniello. 5 Ar 
Eru estané i cálé Aurë, ar i mornié estanes Lómé. Ar engé sinyë, ar engë arin, i minya auré. 6 Ar equé Eru: 
“Ea telluma endessé i nenion, ar ciltuvas nén nenello.” 7 Ar Eru carné i telluma ar ciltané i neni or i telluma 
i nenillon nu i telluma. Ar engé sié. 8 Ar Eru estané i telluma Menel. Engé sinyé, ar engé arin, i attéa auré. 


9 Ar equé Eru: "Na i neni nu menel hostainé minë nómessé, ar na i parca nor cëninal” Ar engé sie. 10 Ar 
Eru estanë i parca nor Cemen, nan i hostainë neni estanes Ear. Ar Eru cenné sa nes mára. 


11 Ar equé Eru: “A colë cemen salquë, olvar carila erdi, yávaldar colila yavë nostalentassen, cemendé.” Ar 
engë sié. 12 Cemen collé salquë, olvar carila erdi, nostalentassen, ar aldar colila yávé yassë éar erdentar, 
nostalentassen. Ar Eru cenné sa nes mara. 13 Ar engé sinyé, ar engé arin, i nelya auré. 


14 Ar equé Eru: “Eá calmar tellumassé menelo ciltien auré lómillo, ar nauvanté tannar asarion ar aurion 
ar coranárion. 15 Nauvanté calmar tellumassé menelo caltien cemenna.” Ar engé sié. 16 Eru carné i atta 
alté calmar, i analta calma turien auressé ar i pitya calma turien lómissé, ar i eleni. 17 Ar Eru panyané ta 
tellumassé menelo caltien cemenna 18 ar turien auressé ar lómissé ar ciltien cálé morniello. Ar Eru cenné sa 
nes mára. 19 Ar engé sinyé, ar engé arin, i cantéa auré. 


20 Ar equé Eru: “A ëa úvë cuinë onnolíva i nenissen, ar 4 wilé aiweli tellumassé menelo.” 21 Ar Eru ontané i alté 
éarcelvar ar ilya i úvé cuiné onnaiva i rihtar i nenissen, nostalentassen, ar ilyé rámavoiti onnar nostalentassen. 
Ar Eru cennë sa nes mára. 22 Ar Eru laitanë te ar quente: "Na yavinquë ar na rimbë, á quatë nën i éarion, 
ar na i aiwi rimbë cemendël” 23 Ar engé sinyë, ar engé arin, i lempéa aurë. 


24 Ar equé Eru: “A colé cemen cuiné onnar nostalentassen, lamni ar celvaller ar cemeno hravani celvar, 
nostalentassen.” 25 Ar Eru carné cemeno hravani celvar nostalentassen, ar i lamni nostalentassen ar ilyé 
celvar i vantar cemendé, nostalentassen. Ar Eru cenné sa nes mára. 26 Ar equé Eru: “Alvé caré Atan 
venwelvassé, canta velvé; ar turuvas éaro lingwi ar menelo aiwi ar i lamni ar ilya i cemen ar ilyé celvar i vantar 
cemendë.” 27 Ar Eru ontanë Atan venvveryassë, Eruo venwessé ontaneryes; hanu ar ni ontaneryet. 28 Ar Eru 
laitané te, ar equé Eru tienna: “Na yavinquë ar na rimbé, á quaté cemen ar ása panya nu le, ar á turë Garo 
lingwi ar menelo aiwi ar ilyé cuiné onnar i vantar cemendé.” 29 Ar equé Eru: “En! antan len ilyé olvar carila 
erdi, ilya i éar ilya i palúressé cemeno, ar ilyé aldar carila yávi yassen éar erdi. Nas ya matuval. 30 Ar ilyé 
hravani celvain ar ilye menelo aiwin ar ilyan i vanta cemendé, ilya cuinan, antan ilyé laiqué olvar matien.” 


31 Ar Eru cenné ilya ya carnes, ar en! nes ammára. Ar engé sinyë, ar engé arin, i enquéa aurë. 

1 Sié menel ar cemen ar ilya hossento ner telyainé. 2 Ar i otséa auressé Eru telyané carierya ya carnes, ar 
sendes i otséa auressé ilya carieryallo ya carnes. 3 Ar Eru laitané i otséa auré ar airitáné sa, an sassé Eru 
sendé ilya carieryallo ya ontanes ar carnes. 


4 Sin na i nyarna menelo ar cemeno iré nentë ontainë, i auressé ya carné Yehova Eru menel ar cemen. 


5 Voro palúresséa tussa lá engé cemendë, ar olvar voro úmer tuita, an Yehóva Eru lá tyarné mistë lanta 
cemenna, ar lá engé Atan mótien i palúressé. 6 Mal hísié ortané cemello, ar ánes nén ilya i palúren cemeno. 
7 Ar Yehóva Eru carné i Atan astonen i cemello ar súyané cuilesulë mir nengwirya, ar i Atan në cuina onna. 


8 Ar Yehóva Eru empanné tarwa Erendé, Rómenna, ar entassé panyanes i Atan i carnes. 9 Ar Yehóva Eru 
tyarné tuita cemello ilya alda i ná vanya cenien ar mara matien ho sa, ar yando i alda cuiléo endessé i tarvo, 
ar i alda istyo marava ar ulcuva. 


10 Engé sire i lendë et Erenello antien nën i tarwan, ar entallo nes hyárina mir canta celumi. 11 I essë i minyo 
ná Píhyon; sa ná i siré os ilya i nóré Havíla, yassé ëa malta. 12 Ar tana nóréo malta ná mára. Entassé Gar 
yando nísima suhtë ar ahyamirë. 13 Ar i essé i attëa síréo ná Thon: sa ná i siré os ilya i néré Cus. 14 Ar i essé 
i nelya síréo ná Hirrecel; sa ná i celé rómessé Ahyuro. Ar i cantéa siré ná Perat. 


15 Ar Yehóva Eru mampé i Atan ar panyané se Ereno tarwassé mótien sassé ar tirien sa. 16 Ar Yehóva Eru 
cannë i Atanen, quétala: “Ilya aldallo i tarwassé lertalyé matë. 17 Mal i aldallo istyo márava ar ulcuva áva 
maté, an i auressé ya matilyé sallo, anwavé firuvalyé.” 


18 Ar equé Yehóva Eru: “Umé mara sa i Atan ná eresséa. Caruvan sen restar i ná ve se.” 


19 Yehóva Eru carné cemennen ilyé celvar palúréo ar ilyé aiwi menelo, ar tulyaneryet i Atanna cenien mana 
estaneryet. Ya i Atan estané ilya cuina onna, sa në esserya. 20 Ar i Atan estané ilyë lamni ar i aiwi menelo 
ar ilyë hravani celvar, mal Atanen umes hirë restar i në ve se. 


21 San Yehova Eru tyarnë nura fumë lanta i Atanna, ar irë fumnes, mampes minë honaxoryaron ar quantë 
hravenen. 22 Ar Yehova Eru carnë i honaxo ya mampes i Atanello mir nis, ar tulyaneryes i Atanna. 23 San 
equé i Atan: “Lu sina nas axor axonyaron ar hrávé hrávenyo! Sin nauva estaina Nis, an Nerello nes mapaina.” 


24 Sië nër autuva ataryallo ar amilleryallo ar himyuva vesserya, ar nauvantë hravë er. 


25 Nentë heldë, i Atan ar vesserya, mal umentë naityanë. 

